Resolució núm. 86/2019, de 3 d'abril
L'objecte sotmès a revisió és el recurs especial en matèria de contractació presentat per la senyora A.M.C. en nom i
representació de les empreses TELEFÓNICA DE ESPAÑA, SAU i TELEFÓNICA DE ESPAÑA MÓVILES, SAU contra l'acta d'obertura de les ofertes econòmiques presentades a la licitació del contracte dels serveis de telecomunicacions per al grup TERSA, licitat per TRACTAMENT I SELECCIÓ DE RESIDUS, SA (expedient CTTE403).
Resolució núm. 86/2017, de 23 de maig
L'objecte sotmès a revisió és el recurs especial en matèria de contractació presentat pel senyor J.T.B. en nom i representació de l'entitat ASSOCIACIÓ CATALANA D'EMPRESES D'ENGINYERIA I CONSULTORIA INDEPENDENTS DE CATALUNYA contra els plecs de clàusules administratives particulars que han de regir la contractació dels serveis per la realització del seguiment i control de plans, projectes i obres de millora i implantació d'infraestructures a la ciutat de Barcelona i el foment de l'ocupació de les persones amb dificultats particulars d'inserció laboral 2017-2018 (exp. núm. 2017006).
Resolució núm. 85/2020, de 19 de febrer
Vist el recurs especial en matèria de contractació presentat per la senyora N.M.P., en nom i representació de l'ASSOCIACIÓ CATALANA D'EMPRESES DE LLEURE contra l'anunci de licitació, els plecs i documents contractuals que regeixen la licitació del contracte de servei d'alimentació i monitoratge del temps de migdia de l'Escola Poblenou de Barcelona, licitat pel CONSORCI D'EDUCACIÓ DE BARCELONA (expedient 08002642/1/2020), a data d'avui, aquest Tribunal ha adoptat la resolució següent:
En data 16 de gener de 2020, l'anunci de licitació es va publicar en el perfil de contractant del CONSORCI D'EDUCACIÓ DE BARCELONA (en endavant, el Consorci), allotjat en la Plataforma de serveis de contractació pública de la Generalitat de Catalunya, a través del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), entre altres documents contractuals.
Es tracta d'un contracte de serveis, licitat mitjançant procediment obert ordinari, amb un valor estimat de 643.568,64 euros.
En data 6 de febrer de 2020, l'ASSOCIACIÓ CATALANA D'EMPRESES DE LLEURE (en endavant, ACELLEC) va presentar davant el Tribunal Català de Contractes del Sector Públic (en endavant, Tribunal) recurs especial en matèria de contractació contra l'anunci de licitació, els plecs i la documentació contractual que regeix el contracte de referència, sobre la base de l'anul·labilitat de l'anunci de licitació, dels plecs i de la documentació contractual que regeix el contracte de referència pels motius següents:
Per tot això, l'entitat recurrent sol·licita l'anul·lació dels documents contractuals que regeixen la licitació de referència.
Així mateix, mitjançant altressí dic, sol·licita la suspensió de la tramitació del procediment de licitació mentre es resol el recurs.
En data 7 de febrer de 2020, la Secretaria Tècnica del Tribunal va comunicar el recurs a l'òrgan de contractació i va sol·licitar-li la remissió de l'expedient de contractació i de l'informe corresponent, d'acord amb l'article 56.2 de la LCSP, l'article 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (Decret 221/2013) i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (RD 814/2015).
En la mateixa data, 7 de febrer de 2020, la Secretaria Tècnica del Tribunal va requerir d'esmena a l'entitat recurrent per tal que acredités la representació de la persona física que va interposar el recurs així com la legitimació i la capacitat processal de l'entitat recurrent.
En data 11 de febrer de 2020, l'entitat recurrent va aportar la documentació requerida per la Secretaria Tècnica del Tribunal.
En data 14 de febrer de 2020, el Consorci va trametre a la Secretaria Tècnica del Tribunal la resolució de l'òrgan de contractació, de 14 de febrer de 2020, mitjançant la qual es va resoldre desistir de l'expedient de contractació de referència atès que, en la informació publicada en la convocatòria es va ometre un document indispensable en relació a la informació sobre costos, i que completa la memòria econòmica, per la qual cosa no es dóna tota la informació exigida a l'article 100 i preceptes concordants de la LCSP, amb el literal següent:
L'esmentada resolució de desistiment a data d'avui no consta publicada al perfil de contractant.
El contracte de serveis de referència és, atès el seu valor estimat, susceptible del recurs especial en matèria de contractació, d'acord amb l'article 44.1.a) de la LCSP.
El recurs s'interposa contra l'anunci de licitació, els plecs i documents contractuals que regeixen el contracte de referència, essent aquesta documentació contractual susceptible de recurs especial en matèria de contractació, de conformitat amb l'article 44.2.a) de la LCSP.
Atenent el caràcter associatiu de la part recurrent, ACELLEC en tràmit d'esmena ha aportat, juntament amb els seus estatuts reguladors, un certificat acreditatiu de l'acord del seu òrgan de govern favorable a la interposició del recurs, a efectes de l'anàlisi de la seva legitimació, d'acord amb la doctrina que resulta d'aplicació (per totes, les resolucions 249/2019, 93/2019, 59/2018, 40/2018, 13/2018, 163/2017, 142/2017, 124/2017, 194/2016, 61/2016 i 80/2015 d'aquest Tribunal, en consonància amb la resta de tribunals de recursos contractuals i la jurisprudència del Tribunal Suprem reflectida, també, per totes, en sentències de 9 de maig de 2011, 5 de maig de 2010 i 5 de novembre de 2008).
És per això que el Tribunal aprecia que l'entitat ACELLEC pot tenir drets i interessos afectats per les condicions de les licitacions que impugna, en la defensa i representació col·lectiva que s'atribueix en el recurs, i, per tant, legitimació activa per interposar els recursos, d'acord amb els articles 48 de la LCSP i 16 del Decret 221/2013.
També ha quedat acreditada la representació de l'entitat recurrent per actuar en aquest procediment, de conformitat amb l'article 51.1.a) de la LCSP.
Una vegada determinada la competència d'aquest Tribunal per a la resolució del recurs i el caràcter procedent del mateix, cal posar en relleu la concurrència d'una causa obstativa per l'anàlisi del fons de l'assumpte, amb motiu de la resolució del Consorci, de 14 de febrer de 2020, per la qual es va decidir desistir de la licitació de referència.
En efecte, d'acord amb l'article 152 de la LCSP, la decisió de desistiment del procediment d'adjudicació constitueix, com la de no adjudicar el contracte, una forma de finalització del procediment de contractació que, en seu dels recursos dirigits contra la documentació contractual de la licitació, tal com ha assenyalat la doctrina, comporta la desaparició de l'objecte del recurs per decisions posteriors que els han privat d'eficàcia, com en aquest cas, fins al punt de determinar la desaparició d'una controvèrsia real (per totes, les resolucions 313/2019, 312/2019, 309/2019, 308/2019, 304/2019, 293/2019 i 209/2019 del Tribunal).
En conseqüència, en verificar-se aquesta circumstància en el cas examinat, sense que aquest Tribunal prejutgi la validesa de la decisió de l'òrgan de contractació que desisteix de la licitació per ometre un document indispensable en relació a la informació sobre els costos que ha de servir per completar la memòria i, per tant, no s'ha publicat tota la informació exigida a l'article 100 i preceptes concordants de la LCSP, concorre una causa d'inadmissió del recurs per pèrdua sobrevinguda del seu objecte, havent de finalitzar el procediment de recurs sense poder entrar a examinar el fons de l'assumpte, que tampoc queda prejutjat (en aquest mateix sentit, a més de les ja citades, resolucions 36/2020, 289/2019, 154/2018, 153/2018, 139/2018, 68/2018, 62/2018, 8/2018, 7/2018 i 6/2018 i del Tribunal Administrativo Central de Recursos Contractuales 45/2018, 67/2017, 1044/2017 i 1027/2017).
1.- Inadmetre, per pèrdua sobrevinguda del seu objecte, el recurs en matèria de contractació presentat per la senyora N.M.P., en nom i representació de l'ASSOCIACIÓ CATALANA D'EMPRESES DE LLEURE contra l'anunci de licitació, els plecs i documents contractuals que regeixen la licitació del contracte de servei d'alimentació i monitoratge del temps de migdia de l'Escola Poblenou de Barcelona, licitat pel CONSORCI D'EDUCACIÓ DE BARCELONA (expedient 08002642/1/2020).
2.- Declarar que no s'aprecia la concurrència de mala fe o temeritat en la presentació del recurs, per la qual cosa no escau la imposició de la sanció prevista en l'article 58.2 de la LCSP.
Resolució núm. 85/2019, de 3 d'abril
L'objecte sotmès a revisió és el recurs especial en matèria de contractació presentat pel senyor J.T.M., en nom i
representació de l'empresa EMSOR, SA, contra l'adjudicació dels lots 10 i 11 del contracte de subministrament d'equips de radioteràpia i de tecnologia per al cribratge i el diagnòstic del càncer de mama per als centres del sistema sanitari integral d'utilització pública de Catalunya, que tramita el SERVEI CATALÀ DE LA SALUT (expedient E-005/17).
Resolució núm. 85/2017, de 22 de maig
L'objecte sotmès a revisió és el recurs especial en matèria de contractació presentat per la senyora H.H.A. en nom i representació de l'empresa BAXTER, SL contra els plecs que regeixen l'Acord marc del subministrament de medicaments per a l'Hospital Clínic de Barcelona (expedient 16/0133).
Resolució núm. 84/2020, de 19 de febrer
Vist el recurs especial en matèria de contractació presentat pel senyor J.P.L., en nom i representació de l'empresa ALGORITMOS PROCESOS Y DISEÑOS, SA, contra l'anunci i els plecs que regulen el procediment de contractació de l'adquisició d'una envasadora automàtica de formes sòlides orals i formes injectables per a Farmàcia de l'Hospital Universitari de Bellvitge que tramita el SERVEI CATALÀ DE LA SALUT (expedient SCS-2020-63), a data d'avui, aquest Tribunal ha adoptat la resolució següent:
L'anunci de licitació es va publicar el 20 de desembre de 2019 al Diari Oficial de la Unió Europea (DOUE) S246, i també el 23 de desembre de 2019 en el perfil de contractant del SERVEI CATALÀ DE LA SALUT (des d'ara, CatSalut), inserit en la Plataforma de serveis de contractació pública de la Generalitat de Catalunya, a través del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), entre altres documents contractuals.
En data 17 de gener de 2020, l'empresa ALGORITMOS PROCESOS Y DISEÑOS, SA (des d'ara, APD) va presentar davant l'òrgan de contractació recurs especial en matèria de contractació contra l'anunci i plecs de la licitació de referència, per entendre, en definitiva, improcedent la seva convocatòria estant pendent de resolució davant del Tribunal Català de Contractes del Sector Públic (en endavant, Tribunal) el recurs interposat per aquesta mateixa empresa contra la seva exclusió i declaració deserta de l'expedient SCS-2018-729, d'idèntic objecte (recurs N-2019-277).
Per aquest motiu, sol·licita, prèvia la suspensió cautelar del procediment, l'anul·lació d'aquesta convocatòria i l'acumulació dels recursos.
Mitjançant Resolució 24/2020, de 29 de gener de 2020, aquest Tribunal desestimà el recurs N-2019-277 interposat per APD.
La recurrent ha estat notificada d'aquesta resolució en data 3 de febrer de 2020, constant l'accés al seu contingut en aquesta mateixa data.
En data 4 de febrer de 2020, el CatSalut va trametre el recurs interposat per APD al Tribunal, d'acord amb el previst pels articles 56.2 de la LCSP, 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015), acompanyat de l'expedient administratiu així com l'informe de l'òrgan de contractació.
En el seu informe, el CatSalut defensa que l'objecte de la nova contractació és tècnicament diferent a l'anterior expedient impugnat per la recurrent, i sol·licita la desestimació del recurs, amb imposició a APD d'una multa no inferior a 5.000 euros per formulació del recurs amb mala fe i amb abús de dret, atesa la manca de fonamentació de la pretensió de la recurrent i la seva sol·licitud de suspensió de la licitació iniciada.
En data 12 de febrer de 2020, va tenir entrada en el Tribunal comunicació de la part actora, mitjançant correu electrònic, i per la qual desisteix formalment del recurs presentat.
El contracte de subministrament referenciat és, atès el seu valor estimat, susceptible del recurs especial en matèria de contractació, d'acord amb l'article 44.1 a) de la LCSP.
S'impugnen l'anunci i els plecs de la licitació, que són un acte expressament previst per l'article 44.2 a) de la LCSP com susceptible del recurs especial en matèria de contractació.
En relació amb la petició de desistiment formulada per la part recurrent, escau dir que, encara que aquest no es preveu com a forma de finalització del procediment en la LCSP, resulta possible per aplicació d'allò previst en la Llei 39/2015, d'1 d'octubre, del procediment administratiu comú de les administracions públiques (des d'ara, LPAC), en virtut de la remissió continguda en l'article 56.1 i la disposició final quarta de la LCSP.
També cal dir que, en el cas examinat, i als efectes de l'article 5.3 de la LPAC, el desistiment del recurs ha estat formulat per la mateixa persona que va presentar el recurs especial en matèria de contractació.
Per tant, tal com aquest Tribunal s'ha pronunciat en supòsits com el present (entre moltes altres, resolucions 53/2020, 392/2019, 380/2019, 297/2019, 296/2019, 287/2018, 220/2018, 219/2018, 211/2018, 210/2018, 209/2018, 207/2018), 190/2018 i 188/2018), és procedent admetre el desistiment de l'empresa recurrent i, en conseqüència, declarar conclús el procediment, sense entrar a analitzar la resta dels requisits d'admissió del recurs ni les al·legacions materials d'aquest, que no queden jutjades, i sense que, atesos els antecedents de fet, correspongui tampoc la imposició a la part actora de la sanció sol·licitada pel CatSalut, davant el desistiment formulat.
1.- Acceptar el desistiment del recurs especial en matèria de contractació presentat pel senyor J.P.L., en nom i representació de l'empresa ALGORITMOS PROCESOS Y DISEÑOS, SA, contra l'anunci i els plecs que regulen el procediment de contractació de l'adquisició d'una envasadora automàtica de formes sòlides orals i formes injectables per a Farmàcia de l'Hospital Universitari de Bellvitge que tramita el SERVEI CATALÀ DE LA SALUT (expedient SCS-2020-63) i declarar finalitzat el procediment de recurs.
Resolució núm. 84/2019, de 3 d'abril
L'objecte sotmès a revisió és el recurs especial en matèria de contractació presentat pel senyor M.R.A., en nom i
representació de l'empresa OPCIONES VIALES, SL, contra l'acta d'obertura del sobre B per la qual es proposa l'exclusió d'aquesta empresa i contra la clàusula 5 del plec de clàusules administratives particulars del contracte de concessió de serveis per a la gestió de les zones d'aparcament del municipi de la Garriga, licitat per l'AJUNTAMENT DE LA GARRIGA
Inadmissió recurs especial en matèria de contractació contra clàusula 5a del PCAP.
No existència d'infracció art. 29.6 LCSP.
Desestimació del recurs especial en matèria de contractació respecte a la resta d'al·legacions.
Recurs especial en matèria de contractació contra l'acta d'obertura del sobre B pel qual es proposa l'exclusió de l'empresa.
Contracte de concessió de serveis: la transferència del risc operacional no queda reflectida en els plecs.
Competència del Tribunal per entrar a enjudiciar el fons de l'assumpte.
Recurs especial en matèria de contractació contra proposta d'exclusió de l'empresa: acte que en principi no és susceptible de recurs especial en matèria de contractació però atès que consta en l'expedient l'exclusió posterior de l'empresa actora, d'acord amb els principis de celeritat i economia processal, s'admet el recurs.
Obertura ofertes econòmiques: acte públic.
Publicació de l'acta en el perfil de contractant.
Exclusió procedent: incompliment requisits mínims fixats en el PPT.
Resolució núm. 84/2017, de 17 de maig
L'objecte sotmès a revisió és el recurs especial en matèria de contractació presentat pel senyor E.B.M. en nom i representació de la societat KAPSCH TRAFFICCOM TRANSPORTATION, SA contra l'acta de la Mesa de contractació per la qual es proposa l'adjudicació del contracte del servei de manteniment dels sistemes de visió artificial i el foment de l'ocupació de persones amb dificultats particulars d'inserció al mercat laboral per als anys 2016-18, tramitat per l'Ajuntament de Barcelona (expedient 20160153, contracte 16001317).
Resolució núm. 83/2020, de 19 de febrer
Vist el recurs especial en matèria de contractació presentat pel senyor L.T.T., en nom i representació de TECNOLOGÍAS PLEXUS, SL, contra la resolució d'adjudicació del contracte de servei de posada a disposició de nous directoris informatius multimèdia, i alhora, el servei de manteniment preventiu, normatiu i correctiu de tots els directoris informatius multimèdia (DIM) i quioscos informatius interactius del projecte TESEO instal·lats als centres d'atenció primària CAP de la Gerència Territorial Catalunya Central de l'INSTITUT CATALÀ DE LA SALUT (expedient CSE/AP53/1100746947/19/PO), a data d'avui, aquest Tribunal ha adoptat la resolució següent:
L'anunci de la licitació es va publicar en el Diari Oficial de la Unió Europea (DOUE) S28, de data 8 de febrer de 2019.
També es va publicar el mateix dia en el perfil de contractant de l'INSTITUT CATALÀ DE LA SALUT (en endavant, ICS), inserit en la Plataforma de serveis de contractació pública de la Generalitat de Catalunya, a través del qual es van posar a disposició dels interessats els plecs de clàusules administratives particulars (PCAP) i de prescripcions tècniques (PPT), i el quadre de característiques del contracte (QC), entre altres documents contractuals.
El valor estimat del contracte es fixa en 890.100 euros, per a l'execució d'un servei amb una durada de 46 mesos durada, sense pròrrogues i sense divisió de lots.
El dia 5 d'abril de 2019, l'òrgan de contractació va adjudicar el contracte a favor de l'empresa KAY PRODUCCIONS MULTIMEDIA, SL (en endavant, KAY) mitjançant resolució contra la qual la segona classificada en el procediment, l'empresa TECNOLOGÍAS PLEXUS, SL (des d'ara, PLEXUS) va presentar en data 2 de maig de 2019 recurs especial en matèria de contractació sol·licitant la seva anul·lació per entendre que l'adjudicatària KAY no reunia els requisits de solvència econòmica i tècnica exigibles.
Per mitjà de Resolució 331/2019, de 30 d'octubre, el Tribunal Català de Contractes del Sector Públic (en endavant, Tribunal) va estimar parcialment el recurs de PLEXUS i, en conseqüència, va anul·lar la resolució d'adjudicació impugnada als efectes de retrotraure al moment previ a l'adjudicació, en què corresponia a l'òrgan de contractació verificar de forma definitiva i motivada si aquesta empresa complia els requisits per concórrer a la licitació, per aplicació analògica dels criteris supletoris recollits en els articles 87.3 i 90.2 de la Llei 9/2017, de 8 de novembre, de contractes del sector públic, per la qual es transposen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014 (en endavant, LCSP), en absència de la concreció d'altres criteris o requisits en els plecs de la licitació.
En data 25 de novembre de 2019 i en execució de la Resolució del Tribunal, la mesa de contractació va analitzar la solvència econòmica i tècnica de l'empresa KAY per concloure que, a la vista de la documentació presentada per aquesta licitadora, complia els requisits per concórrer a la licitació, proposant-la novament com adjudicatària del contracte.
En data 26 de novembre de 2019, l'ICS va adjudicar el contracte a l'empresa KAY mitjançant resolució publicada l'endemà en el perfil de contractant.
El 18 de desembre de 2019, PLEXUS va presentar davant l'ICS recurs especial en matèria de contractació contra la nova resolució d'adjudicació, fonamentat en una incorrecta aplicació dels criteris legals supletoris de qualificació de la solvència indicats per la Resolució d'aquest Tribunal i, en definitiva, en la manca de compliment per l'empresa KAY dels requisits mínims per concórrer a la licitació.
I sol·licita, prèvia la suspensió del procediment, l'anul·lació de l'acte impugnat i la retroacció de les actuacions a fi d'excloure l'empresa KAY de la licitació i adjudicar el contracte al seu favor.
En data 19 de desembre de 2019, l'òrgan de contractació va trametre al Tribunal Català de Contractes del Sector Públic (en endavant, Tribunal), d'acord amb el previst pels articles 56.2 de la LCSP, 22 del Decret 221/2013, de 3 de setembre, pel qual es regula el Tribunal i s'aprova la seva organització i el seu funcionament (des d'ara, Decret 221/2013), i preceptes concordants del Reial decret 814/2015, d'11 de setembre, pel qual s'aprova el Reglament dels procediments especials de revisió de decisions en matèria contractual (en endavant, RD 814/2015) el recurs interposat.
En data 15 de gener de 2020, l'òrgan de contractació va completar la tramesa al Tribunal de l'expedient administratiu, així com l'informe amb què sol·licita la desestimació del recurs.
Dins del període d'al·legacions obert per aquest Tribunal a les parts interessades, d'acord amb les dades indicades per l'òrgan de contractació, per fer al·legacions si així ho consideraven oportú, en data 20 de gener de 2020, l'empresa KAY va comparèixer en termini per defensar el seu compliment de la solvència exigida en la licitació i sol·licitar la desestimació del recurs.
En data 5 de febrer de 2020, l'òrgan de contractació va trametre al Tribunal còpia de la resolució adoptada per la gerència de l'ICS el 4 de febrer de 2020 i per la qual decideix no adjudicar l'expedient de contractació per raons d'interès públic.
El recurs es dirigeix contra la resolució d'adjudicació, que és un acte expressament previst per l'article 44.2 c) de la LCSP com susceptible del recurs especial en matèria de contractació.
D'acord amb això, la seva interposició va produir ope legis l'efecte de suspendre automàticament l'adjudicació del contracte, d'acord amb l'article 53 de la LCSP, sense que calgui el pronunciament exprés d'aquest Tribunal.
Una vegada determinada la competència d'aquest Tribunal per a la resolució i el caràcter procedent del recurs, cal posar en relleu la concurrència d'una causa obstativa a l'anàlisi de la resta dels motius d'admissió del recurs i el fons de l'assumpte, per raó de la resolució de l'òrgan de contractació per la qual va decidir no subscriure el contracte de referència.
En efecte, d'acord amb l'article 152 de la LCSP, la decisió de no adjudicar el contracte, com la de desistiment del procediment d'adjudicació, constitueix una forma de finalització del procediment de contractació que, en seu dels recursos dirigits contra resolucions i actes administratius dictats en el procediment, comporta la desaparició de l'objecte del recurs per decisions posteriors que els han privat d'eficàcia, com en aquest cas, fins al punt de determinar la desaparició d'una controvèrsia real, tal com ha assenyalat la doctrina (per totes, resolucions 114/2019, 177/2018 i 176/2018 d'aquest Tribunal i 739/2016, 581/2015 i 37/2013 del Tribunal Administrativo Central de Recursos Contractuales -TACRC-).
En conseqüència, en verificar-se aquesta circumstància en el cas examinat, sense que aquest Tribunal prejutgi la validesa de la decisió de l'òrgan de contractació de no adjudicar aquest contracte, concorre una causa d'inadmissió del recurs, per pèrdua sobrevinguda del seu objecte, havent de finalitzar el procediment de recurs sense poder entrar a examinar la resta dels motius d'admissió ni el fons de l'assumpte, que tampoc queden prejutjats (a més de les ja citades, les resolucions 154/2018, 153/2018, 139/2018, 68/2018, 62/2018, 8/2018, 7/2018 i 6/2018 del Tribunal i 45/2018, 67/2017, 1044/2017 i 1027/2017 del TACRC).
1.- Inadmetre el recurs especial en matèria de contractació presentat pel senyor L.T.T., en nom i representació de TECNOLOGÍAS PLEXUS, SL, contra la resolució d'adjudicació del contracte de servei de posada a disposició de nous directoris informatius multimèdia, i alhora, el servei de manteniment preventiu, normatiu i correctiu de tots els directoris informatius multimèdia (DIM) i quioscos informatius interactius del projecte TESEO instal·lats als centres d'atenció primària CAP de la Gerència Territorial Catalunya Central de l'INSTITUT CATALÀ DE LA SALUT (expedient CSE/AP53/1100746947/19/PO), per pèrdua sobrevinguda del seu objecte.
Resolució núm. 83/2019, de 3 d'abril
L'objecte sotmès a revisió és el recurs especial en matèria de contractació presentat pel senyor F.V.N., en nom i
representació de les empreses CONSULTORIA TÉCNICA NEXUS GEOGRÁFICS, SL i d'INFRAPLAN BARCELONA, SL, en compromís d'unió temporal d'empresaris (UTE GIS x CAT), contra l'acord d'exclusió de la seva proposició del procediment de contractació del servei del manteniment de les aplicacions de la Generalitat de Catalunya, licitat pel CENTRE DE TELECOMUNICACIONS I TECNOLOGIES DE LA INFORMACIÓ DE LA GENERALITAT DE CATALUNYA (expedient núm. CTTI-2018-110).
Desestimació del recurs contra l'exclusió per incompliment dels plecs.
Límits a la possibilitat d'aclariment o esmena de les ofertes.
En la proposició de la recurrent no concorre un simple dubte formal que es pugui dissipar fàcilment, sinó un incompliment exprés, clar i evident del plec.